Išrašas

VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DIREKTORIAUS

ĮSAKYMAS

DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DIREKTORIAUS 2005 M. GRUODŽIO 9 D. ĮSAKYMO Nr. V-489 „DĖL DUOMENŲ APIE APDRAUSTŲJŲ VALSTYBINIO SOCIALINIO DRAUDIMO PRADŽIĄ IR PABAIGĄ PATEIKIMO TAISYKLIŲ PATVIRTINIMO“ PAKEITIMO

2005 m. gruodžio 23 d. Nr. V-515

Vilnius

Vadovaudamasis Lietuvos Respublikos diplomatinės tarnybos įstatymo, Valstybinio socialinio draudimo įstatymo, Valstybinių socialinio draudimo pensijų įstatymo ir Nedarbo socialinio draudimo įstatymo pakeitimo įstatymu (Žin., 2005, Nr. 144-5235):

1. Pakeičiu Duomenų apie apdraustųjų valstybinio socialinio draudimo pradžią ir pabaigą pateikimo taisykles, patvirtintas Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2005 m. gruodžio 9 d. įsakymu Nr. V-489 „Dėl duomenų apie apdraustųjų valstybinio socialinio draudimo pradžią ir pabaigą pateikimo taisyklių patvirtinimo“ (Žin., 2005, Nr. 147-5380) ir išdėstau 4.7 punktą taip:

„4.7. valstybės institucijos, perkėlusios valstybės tarnautojus į pareigas ar paskyrusios profesinės karo tarnybos karius atlikti karo tarnybos Lietuvos Respublikos diplomatinėje atstovybėje, konsulinėje įstaigoje, Lietuvos Respublikos atstovybėje prie tarptautinės organizacijos, užsienio valstybės ar tarptautinėje karinėje ar gynybos institucijoje, privalo apskaičiuoti ir mokėti valstybinio socialinio draudimo įmokas už nesukakusius senatvės pensijos amžiaus ir negaunančius pajamų, susijusių su darbo santykiais, valstybės tarnautojų ir profesinės karo tarnybos karių sutuoktinius – tuo laikotarpiu, kai jie gyvena užsienyje kartu su valstybės tarnautoju ar su profesinės karo tarnybos kariu;“.

2. Įpareigoju:

2.1. (Nepateikiamas);

2.2. (Nepateikiamas).

3. Įsakymo vykdymo kontrolę pavedu Fondo valdybos direktoriaus pavaduotojai Irenai Pocevičienei.

DIREKTORIAUS PAVADUOTOJA

L. E. DIREKTORIAUS PAREIGAS	ČESLAVA ZABULĖNIENĖ